Alan Moore
**Alan Moore**, nado o 18 de novembro de 1953, en Northampton, Inglaterra, é un escritor británico coñecido polo seu traballo como creador e guionista de bandas deseñadas para adultos. As súas obras son consideradas obras mestras da novena arte. É coautor de obras clásicas do xénero como Watchmen, V de Vendetta e From Hell.

Traxectoria
-----------

A infancia e adolescencia foron conturbadas, debido á influencia da pobreza do seu medio social e da familia. Cando era novo, foi expulsado dunha escola conservadora. Tal motivo fixo que outras escolas nas que Moore quería estudar non o aceptasen. Con 18 anos, estaba desempregado e sen ningunha formación profesional. Porén, Moore comezou a traballar na revista *Embryo*, un proxecto elaborado xunto cuns amigos seus. A súa convivencia na área fixo que se involucrase co Laboratorio de Artes de Northampton. Alí coñeceu a Phyllis, con quen casaría en 1974. Tivo dúas fillas con ela: Leah e Amber.

Alan Moore traballou en 1979 para a revista semanal musical *Sounds*. Como debuxante, escribiu e deseñou unha historia de detective chamada *Roscoe Moscou*, utilizando o pseudónimo "Curt Vile". Avaliando os seus traballos, Moore concluíu que non era un bo ilustrador, o que o fixo centrar o seu traballo en escribir historias.

As súas primeiras contribucións de ficción foron para o *Doctor Who Weekly* e o famoso título *2000 A.D.*, onde elaborou varias series populares, como "D.R. & Quinch", "A Balada de Halo Jones" e "SKIZZ".

En seguida, Alan traballou para revista británica *Warrior*. Nela comezou a escribir dúas importantes series en banda deseñada. V for Vendetta foi un conto sobre a loita dignidade e liberdade nunha Inglaterra dominada polo fascismo, e *Marvelman*, coñecido nos Estados Unidos como *Miracleman*. Ambas as series conferiron a Moore o título do mellor escritor de banda deseñada en 1982 e 1983 pola British Eagle Awards.

Moore e o cine
--------------

Varios dos seus cómics máis emblemáticos foron levados ao cine. Os primeiros, *From Hell* e *A liga dos cabaleiros extraordinarios* (*The League of Extraordinary Gentlemen*), foron versionados en películas de Hollywood en 2001 e 2003, respectivamente. Ademais, outro filme, *Constantine* (2005), dirixido por Francis Lawrence, está baseado na personaxe John Constantine, creado por Moore para *A saga da Cousa do Pantano*. Moore, decepcionado polos resultados artísticos destas interpretacións, rexeitou recibir cartos por adaptacións futuras do seu traballo. Dende entón xurdiron dous filmes máis: o 17 de marzo de 2006 *V de Vendetta*, dirixida por James McTeigue e guionizada-producida polos Irmáns Watchowsky, e protagonizada por Natalie Portman e Hugo Weaving. Máis tarde, en 2009, estréase *Watchmen*, dirixida por Zack Snyder. Ámbalas dúas películas dividiron bastante tanto a críticos como a fans no tocante á súa valoración como obra cinematográfica e como adaptación. Moore, pola súa banda, rexeitou de pleno ámbalas dúas adaptacións por atopalas tremendamente mediocres.

Obras destacadas
----------------

Etapa británica:

* *Miracleman* (1983-89)
* *V de Vendetta* (1981-1988)

Etapa estadounidense:

* *A saga da Cousa do Pantano* (1984-1987), cos debuxantes Stephen Bissette e John Totleben.
* *Watchmen* (1986-87)
* *Brought to light* (1989)
* *From Hell* (1989-99)
* *A Small Killing* (1991)

Dentro da súa liña *America's Best Comics*:

* *A liga dos cabaleiros extraordinarios*
* *Tom Strong*
* *Promethea*
* *Top Ten*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alan Moore*** |

|  |  |
| --- | --- |
| Control de autoridades | 
* Wd: Q205739
* WorldCat
* VIAF: 34481281
* Allmovie: p318637
* AllMusic: mn0002311012
* AlloCiné: 70092
* BIBSYS: 90355132
* BLBNB: 000273276
* BNB: ID
* BNCHL: 000769467
* BNE: XX1058219
* BNF: 12078400x
* CANTIC: a10887052
* CineRessources: 181625
* CiNii: DA16883615
* DeutscheBio: 123700485
* Discogs: 209723
* EBID: ID
* FAST: 238683
* Filmportal: ID
* GND: 123700485
* ICCU: BVEV015617
* IMDb: nm0600872
* ISNI: 0000 0001 2095 9030
* LCCN: n88106706
* LibraryThing: moorealan-1
* MusicBrainz: ID
* Munzinger: 00000029630
* NDL: 00987879
* NKC: xx0009068
* NLA: 41203956
* NLG: 294931
* NNDB: 000023429
* NPG: mp120800
* NTA: 073372706
* OL: OL440715A
* Persée: 166293
* PTBNP: 1147146
* RKD: 317704
* SNAC: w6n917v9
* Songkick: 2066982
* SUDOC: 02908458X
* TESF: moore\_alan
* Theatricalia: zbw
* TMDb: 11449

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---